૧ લી મે ના રોજ તેઓએ સ્વતંત્ર ગુજરાત રાજ્યની સ્થાપના કરી હતી. આજે રાજ્ય દરેક ક્ષેત્રે હરણ ફાળ ભરી રહ્યું છે. ચોતરફ ર્સ્વિણમ ગુજરાતની રંગેચંગે ઉજવણી કરવામાં આવી રહી છે. સરકાર દ્વારા પણ વિશિષ્ટ કાર્યક્રમો યોજી ગુજરાતના સ્થાપના દિનની ઉજવણી કરવામાં આવી રહી છે અને ર્સ્વિણમ ગુજરાતની પૂર્ણાહુતિ નિમિત્તે રંગારંગ કાર્યક્રમનું આયોજન પણ સરકાર દ્વારા કરવામાં આવ્યું છે. રાજ્યભરમાં જિલ્લા તેમજ તાલુકા કક્ષાએ આવેલ તમામ સરકારી કચેરીઓ તેમજ મહત્વના સ્થળોને રોશનીથી ઝગમગાવી મૂકવામાં આવ્યા છે. સહુ કોઈ ઉજવણીમાં વ્યસ્ત છે પરંતુ સ્થાપના દિનની ઉજવણીમાં સહુ કોઈ સ્થાપકને ભૂલી ગયા હોવાનું જોવા મળી રહ્યું છે. પૂ. રવિશંકર મહારાજની યાદમાં મહેમદાવાદ તાલુકાના સરસવણી ખાતે બનાવવામાં આવેલ સ્મૃતિ મંદિર રોશનીના ઝળહળાટથી વંચિત રહે જવા પામ્યું છે. તાજેતરમાં જ આણંદ ખાતે યોજવામાં આવેલી રક્ષા શક્તિના કાર્યક્રમ દરમ્યાન કાઢવામાં આવેલી અસ્મિતા રેલીને આજ ગામમાંથી લીલી ઝંડી આપવામાં આવી હતી. તેમ છતાં સહુ કોઈ આ સ્થાપકને વિસરી ગયા હતા.